La osa qualcontraron  mancada nel Parque Natural de Cangas del Narcea, Degaña y Ibias el pasáu mes dabril, conocida como Lara, va siguir polo menos otros quince díes nel centru de recuperación de Sobrescobiu enantes de la so reintroducción nel mediu natural. Asina lo aconseyaron los especialistes veterinarios que sometieron al exemplar a una esploración veterinaria mui intensa pa revisar lestáu de salú del animal.    Nel reconocimientu físicu comprobóse que dos de les cuatro mancadures graves coles que la osa  llegó al Centru de Recuperación de la Fauna siguen, anque otres dos tán encarnaes dafechu. Los especialistes valoraron que, teniendo en cuenta lestáu de les mancadures y que vien el branu, con gran presencia dinsectos nel monte pol aumentu de les temperatures, parez-yos bono que la osa tea aislada polo menos otros quince díes paforrar posibles procesos infecciosos.    Les pruebes feches constaten la evolución favorable del animal, que yá va alicando en xeneral. Pesa agora 42,5 quilos, 16,5  quilos más que cuando llegó al centru, y el pescuezu medró dende los 38 hasta los 44 centímetros. De los resultaos obteníos hasta agora dedúzse polo tanto una evolución correcta que fai enfotase nuna posible reintegración al mediu natural nun plazu dequí a non munchu tiempu.